CELEX: 32022D0471
Language: sl
Date: 2022-03-23 00:00:00
Title: Sklep Sveta (SZVP) 2022/471 z dne 23. marca 2022 o spremembi Sklepa (SZVP) 2022/338 o ukrepu pomoči v okviru Evropskega mirovnega instrumenta za dobavo vojaške opreme in platform, zasnovanih za uporabo smrtonosne sile, ukrajinskim oboroženim silam

24.3.2022   
               
               
                  SL
               
               
                  Uradni list Evropske unije
               
               
                  L 96/43
               
            
         SKLEP SVETA (SZVP) 2022/471
         z dne 23. marca 2022
         o spremembi Sklepa (SZVP) 2022/338 o ukrepu pomoči v okviru Evropskega mirovnega instrumenta za dobavo vojaške opreme in platform, zasnovanih za uporabo smrtonosne sile, ukrajinskim oboroženim silam
         SVET EVROPSKE UNIJE JE –
         ob upoštevanju Pogodbe o Evropski uniji in zlasti členov 28(1) in 41(2) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Sklep Sveta (SZVP) 2022/338 (1) določa referenčni finančni znesek 450 000 000 EUR za kritje dobave opreme ukrajinskim oboroženim silam.
                  
               
                     (2)
                  
                  
                     Glede na potekajoči oboroženi spopad na ukrajinskem ozemlju bi bilo treba referenčni finančni znesek povečati za dodatnih 450 000 000 EUR, trajanje ukrepa pomoči pa podaljšati za 12 mesecev.
                  
               
                     (3)
                  
                  
                     Sklep (SZVP) 2022/338 bi bilo zato treba ustrezno spremeniti –
                  
               SPREJEL NASLEDNJI SKLEP:
         
            Člen 1
            Sklep (SZVP) 2022/338 se spremeni:
            
                        (1)
                     
                     
                        člen 1, odstavek 4, se nadomesti z naslednjim:
                        
                           „4.   Trajanje ukrepa pomoči je 36 mesecev od datuma sprejetja tega sklepa.“;
                        
                     
                  
                        (2)
                     
                     
                        člen 2, odstavek 1, se nadomesti z naslednjim:
                        
                           „1.   Referenčni finančni znesek za kritje odhodkov, povezanih z ukrepom pomoči, znaša 900 000 000 EUR.“;
                        
                     
                  
                        (3)
                     
                     
                        člen 2, odstavek 3, se nadomesti z naslednjim:
                        
                           „3.   V skladu s členom 29(5) Sklepa (SZVP) 2021/509 lahko upravitelj za ukrepe pomoči po sprejetju tega sklepa pozove k plačilu v višini do 900 000 000 EUR. Sredstva, h plačilu katerih pozove upravitelj za ukrepe pomoči, se uporabijo le za plačilo odhodkov v okvirih, ki jih odobri odbor, ustanovljen s Sklepom (SZVP) 2021/509, v spremembi proračuna za leto 2022, ki ustreza zadevnemu ukrepu pomoči.“;
                        
                     
                  
                        (4)
                     
                     
                        člen 2, odstavek 4, se nadomesti z naslednjim:
                        
                           „4.   Odhodki, povezani z izvajanjem ukrepa pomoči, so upravičeni od 1. januarja 2022 in do datuma, ki ga določi Svet. Vsaj 50 odstotkov referenčnega finančnega zneska krije odhodke, nastale od 11. marca 2022.“;
                        
                     
                  
                        (5)
                     
                     
                        člen 5 se nadomesti z naslednjim:
                        
                           „Člen 5
                           Države članice dovolijo tranzit vojaške opreme, vključno s spremljevalnim osebjem, prek svojega ozemlja, tudi zračnega prostora, v skladu s členom 56(3) Sklepa (SZVP) 2021/509.“.
                        
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 23. marca 2022
            
               
                  Za Svet
               
               
                  predsednik
               
               J.-Y. LE DRIAN
            
         
         
            (1)  Sklep Sveta (SZVP) 2022/338 z dne 28. februarja 2022 o ukrepu pomoči v okviru Evropskega mirovnega instrumenta za dobavo vojaške opreme in platform, zasnovanih za uporabo smrtonosne sile, ukrajinskim oboroženim silam (UL L 60, 28.2.2022, str. 1).